En anden historie

Historien lyder, at den berømte biskop Absalon fik København, der dengang var et lille fiskerleje, i gave af Kong Valdemar i 1160'erne. Men flere fund har de senere år styrket mistanken om, at København slet ikke er grundlagt af ærkebiskoppen i anden halvdel af 1100-tallet.

Læs også : I al hemmelighed er 20 skeletter dukket op under Rådhuspladsen

Viser det sig, at stenene, der er fundet under den gamle plads, er fundamentet fra en tidlig kirke, kan det bekræfte teorien om, at København var en rigtig by i begyndelsen af middelalderen. Måske kan det endda have været et vigtigt regionalt knudepunkt i Øresund allerede dengang.

Det bliver jo spændende, om man i fremtiden gør flere fund, der bekræfter, at historiebøgerne skal skrives om. Lars Ewald Jensen

20 skeletter

Stenene ligger få meter fra den begravelsesplads, arkæologerne fandt spor af i december sidste år. I februar berettede Københavns Museum om fundet, der udgjorde grave med i alt 20 skeletter. Siden er yderligere 10 skeletter dukket op.

Arkæologerne mener, at knoglerne stammer fra nogle af Københavns første borgere.

Skeletterne på Rådhuspladsen er mindst 50 år ældre end fæstningen Absalons Borg, som hvis man skal tro historiebøgerne blev funderet t i 1167 af biskop Absalon, der hvor Christiansborg ligger i dag.

Læs også : I al hemmelighed er 20 skeletter dukket op under Rådhuspladsen

- Når man kæder fundet af skeletterne sammen med vores nye fund, virker det sandsynligt, at det er fundamentet til en tidlig kirke. Jeg har svært ved at forestille mig, at man i en etableret by har haft en kirkegård uden kirke til, siger Lars Ewald Jensen.

Arkæologerne har indtil videre kun haft adgang til stenrækkerne gennem et lille hul. Men Lars Ewald Jensen mener, at de fortsætter ud under H.C. Andersens Boulevard.